דודו בוסי

דודו בּוּסִי (נולד ב-4 במאי 1963) הוא סופר ועיתונאי ישראלי. בוסי נולד ב-1963‏ בשכונת התקווה בתל אביב, אותה ואת תושביה הוא מזכיר רבות ביצירתו. הוא למד משחק במשך כשלוש שנים (1993-1996), והוא בוגר הסטודיו למשחק של יורם לוינשטיין. במהלך 1998, בוסי פרש מתחום המשחק ובחר להתמקד בכתיבה. במהלך שנת 2000 יצא לאור הרומן הראשון אותו כתב, "הירח ירוק בוואדי" בהוצאת עם עובד/ספרייה לעם. הספר הפך לרב-מכר וזכה לביקורות טובות. על הספר הוא אף זכה בפרס לסיפורת חדשה לשנת 2000. בשנה זו ובשנים שלאחריה, בוסי החל בכתיבת מאמרים וסיפורים קצרים בעיתונים: "הארץ", "ידיעות אחרונות", "מעריב, "מסע אחר", "תל אביב", "פנים" ו"העיר". בשנת 2003 יצא לאור הרומן השני של בוסי, "פרא אציל" בהוצאת כתר. הספר היה רב-מכר, ואף הוא זכה לביקורות משבחות. הספר אף היה בין חמשת המועמדים האחרונים לפרס ספיר. עבור שני הרומנים שכתב, הוענק לבוסי ב-2005 פרס ראש הממשלה לסופרים עבריים. החל מפברואר בשנה זו, בוסי החל לכתוב טור שבועי בעיתון "העיר". במהלך שנה זו ובשנה שלאחריה, עובד ספרו של בוסי, "הירח ירוק בוואדי" לתסריט לסרט עלילתי באורך מלא, בתמיכת קרן הקולנוע הישראלי. "אמא מתגעגעת למילים" בהוצאת "כתר" הוא ספרו השלישי של דודו בוסי, כמו בספריו הקודמים, דודו בוסי משרטט, דרמה קומית משפחתית, באמצעות סיפורם של נזימה, רחמים ועובדיה הוא בוחן שאלות של זהות ואקסיומות חברתיות בישראל של העשורים האחרונים. בשנת 2008 ראה אור ספרו הרביעי "בסמטאות" בהוצאת כתר ספרים, אשר מבוסס על טורו השבועי בעיתון העיר. דודו בוסי היה אף אחד ממארגני וחותמי עצומת הסופרים הצעירים יחד עם ניר ברעם, שמעון אדף ואחרים שיצאו בקריאה להפסיק את הלחימה במהלך מלחמת לבנון השנייה. אחת מהמטרות של העצומה הייתה לצאת כנגד מה שנתפס בעיניהם כסופרים השייכים לממסד ותומכים בהמשך הלחימה ולהשמיע קריאה רעננה של הדור הספרותי הצעיר. ספרו החמישי, "חלומות מזכוכית", ראה אור בהוצאת כנרת זמורה ביתן. ב-2010 השתתף בוסי בסדרת הטלוויזיה התיעודית "מחוברים", העוקבת אחר חמישה גברים ישראליים המתעדים את עצמם במצלמת וידאו. בוסי גרוש ואב לבת בשם קים. הירח ירוק בוואדי (עם עובד, 2000) פרא אציל (הוצאת כתר, 2003) אמא מתגעגעת למילים (הוצאת כתר, 2006) בסמטאות (הוצאת כתר, 2008) חלומות מזכוכית (כנרת, זמורה-ביתן, 2011) דודו בוסי, במיזם "אישים" לתיעוד היצירה הישראלית רשימת הפרסומים של דודו בוסי, בקטלוג הספרייה הלאומית דודו בוסי, ב"לקסיקון הספרות העברית החדשה" דודו בוסי, ב"לקסיקון הקשרים לספרות ישראלית" דודו בוסי, באתר המכון לתרגום ספרות עברית (באנגלית) הספרים של דודו בוסי, באתר "סימניה" מתי שמואלוף, ערס עם אג'נדה: ראיון עם הסופר דודו בוסי, עיתון אנשים, 2006 נורית קנטי, דודו בוסי משוטט ב"סמטאות", באתר nrg‏, 29 באוגוסט 2008 מדף הספרים של דודו בוסי, באתר nrg‏, 7 בספטמבר 2008 ורד לי, דודו בוסי, סופר ומנחה סדנאות כתיבה, תל אביב, באתר הארץ, 17 בספטמבר 2008 סנונית ליס, לא תוכלו לסרב לדודו בוסי, נענע 10, 12 במאי 2009 אוולין הגואל, נבחרי הסיפור: הכוכבים בוחרים ספרים, באתר nrg‏, 3 ביוני 2010 אדמית פרא, רוצה להיות בבית, דודו בוסי בריאיון יפואי ראשון, פורטל יפו, 20 באוקטובר 2010 עלית קרפ, בקצרה: חלומות מזכוכית, בושם פרפרים ואני, אדם, באתר הארץ, 22 במרץ 2011 אריק גלסנר, על "חלומות מזכוכית", של דודו בוסי, הוצאת "זמורה ביתן", פורסם במוסף לספרות של "מעריב" בפברואר 2011 מתי שמואלוף, הראפר משכונת התקווה: על חלומות מזכוכית, דברים שנשא בהשקה של הספר, 24 במרץ 2011 דודו בוסי, פרידה, לילות לבנים וחולדאי: סיפור קצר מאת דודו בוסי, באתר דה פוסט, 15 ביולי 2013 דודו בוסי, במיזם "סופרים קוראים" של המרכז לספריות וספרות בישראל דודו בוסי, אני השד בבקבוק, באתר "ידיעות אחרונות", 5 בפברואר 2019 דודו בוסי, במיזם "אישים" לתיעוד היצירה הישראלית דודו בוסי, דף שער בספרייה הלאומית דודו בוסי, בלקסיקון הספרות העברית החדשה בועז כהן, ‏דודו מספר, באתר גלובס, 1 בספטמבר 2008